
MINISTRSTVO ZA ZUNANJE IN EVROPSKE ZADEVE
EU-portal2@gov.si
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropskem stebru socialnih pravic
Naslov dokumenta v delovnem jeziku EU: Communication from the Commission to the European Parliament, the Council, the European Economic and Social Committee and the Committee of the Regions on the European Pillar of Social Rights
Datum dokumenta: 24. 07. 2026
Številka dokumenta: 12189/26 
Medinstitucionalna oznaka: 
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Nezakonodajni postopek 
Faza sprejemanja:  
4. Pristojni organ EU: 

Svet  EU v sestavi: EPSCO - Svet EU za zaposlovanje, socialno politiko, zdravje in varstvo potrošnikov 

Delovno telo Sveta EU: I.01 - Delovna skupina za socialna vprašanja
5. Organ, pristojen za dokončen sprejem stališča RS:
  Vlada
6. Pravna podlaga za obravnavo v Državnem zboru: 
 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  Mateja Ribič, ministrica za demografijo, družino in socialne zadeve; Andrej Štesl, državni sekretar; Urška Repar Justin, državna sekretarka.
7. Roki:

Predviden čas pričetka obravnave zadeve EU v institucijah EU: julij 2026
Predviden čas sprejema zadeve EU v institucijah EU: /
Rok za odziv organa: 25. 09. 2026
Rok za obravnavo na seji Vlade in njenih odborih: 12. 11. 2026
Rok za obravnavo predloga stališča RS v DZ: 
Predlog z obrazložitvijo za skrajšanje oziroma podaljšanje rokov: 
8. Organ, odgovoren za pripravo predloga stališča RS:

Organ: Ministrstvo za demografijo, družino in socialne zadeve
Kontaktne osebe organa: Meta Prinčič, Služba za koordinacijo evropskih in mednarodnih zadev, MDDSZ; Ivana Vrh, Služba za koordinacijo evropskih in mednarodnih zadev, MDDSZ
9. Delovna skupina Vlade, organizirana za posamezno področje zadev EU: 
DS31 - Socialne zadeve 

vodilni organ: MDDSZ - Ministrstvo za demografijo, družino in socialne zadeve

vodja delovne skupine: Špela Štern Jelenc, vodja Službe za koordinacijo evropskih in mednarodnih zadev
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za gospodarstvo, delo in šport, Ministrstvo za izobraževanje, znanost in mladino, Ministrstvo za notranje zadeve in javno upravo, Ministrstvo za zdravje, Ministrstvo za zunanje in evropske zadeve
Kontaktna oseba organa: 

11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za državno ureditev in javne zadeve
	Mateja Ribič

MINISTRICA


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropskem stebru socialnih pravic (dokument Sveta EU št. 12189/26), ki se glasi:

Republika Slovenija pozdravlja Sporočilo Evropske komisije o Evropskem stebru socialnih pravic in meni, da mora Evropski steber socialnih pravic ostati vodilo pri oblikovanju politik na vseh ravneh za krepitev evropskega socialnega modela in konkurenčnosti EU, zagotovljena pa mora biti ustrezna podpora tudi iz finančnih instrumentov EU za njegovo izvajanje.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Evropska komisija je 22. julija 2026 sprejela sporočilo o Evropskem stebru socialnih pravic, s katerim potrjuje, da Evropski steber socialnih pravic ostaja socialni ščit Evropske unije in kompas za pravičnost v času hitrih družbenih, gospodarskih, demografskih in tehnoloških sprememb.

Evropski steber socialnih pravic, ki so ga leta 2017 skupaj razglasili in podpisali Evropski parlament, Svet EU in Evropska komisija, predstavlja okvir 20 načel za spodbujanje socialnih pravic ter izboljšanje življenjskih in delovnih pogojev v Evropski uniji. 

Leta 2021 je Evropska komisija  objavila Akcijski načrt (AN) za njegovo izvajanje, v katerem so določeni trije krovni cilji EU do leta 2030 za povečanje zaposlenosti, izboljšanje spretnosti ter zmanjšanje revščine ali socialne izključenosti. V tokratnem sporočilu Komisija ocenjuje, da je napredek pri doseganju treh krovnih ciljev do leta 2030 omejen in neenakomeren. Medtem ko je napredek na področju povečanja zaposlenosti spodbuden, bo treba bistveno okrepiti prizadevanja na področju razvoja spretnosti ter zmanjševanja revščine in socialne izključenosti.

V sporočilu so navedene pobude za krepitev kakovosti delovnih mest, izboljšanje spretnosti, zagotavljanje pravične delovne mobilnosti in zmanjšanje revščine in socialne izključenosti. 

Poleg števila delovnih mest Komisija poudarja tudi pomen njihove kakovosti ter napoveduje okrepitev spremljanja kakovosti delovnih mest v okviru evropskega semestra in Skupnega poročila o zaposlovanju, razpravo o morebitnem novem cilju EU na področju kakovosti delovnih mest po letu 2030 ter pripravo Akta o kakovostnih delovnih mestih (Quality Jobs Act). Prav tako napoveduje razvoj novih kazalnikov za spremljanje revščine in dostopnosti, ki bi lahko ob soglasju držav članic postali del socialne preglednice in okvira za spremljanje socialne konvergence.

Dodatno Komisija izpostavlja naslednja pereča področja,  ki zahtevajo posebno pozornost in hitro ukrepanje: 1) naraščajoči življenjski stroški in ovirana dostopnost do trga dela in storitev, 2) uporaba umetne inteligence za izboljšanje sveta dela in povečanje blaginje ter 3) zmanjšanje neenakosti in zagotavljanje pravičnosti in enakih možnosti. Za ta področja Komisija napoveduje vrsto pobud, hkrati pa poudarja pomen učinkovitega izvajanja obstoječega pravnega reda EU, socialnega dialoga ter spremljanja napredka pri uresničevanju Evropskega stebra socialnih pravic.

Komisija poudarja, da bo nadaljnje izvajanje evropskega stebra socialnih pravic temeljilo na učinkovitem izvajanju obstoječe zakonodaje, socialnem dialogu, evropskem semestru ter ustrezni uporabi evropskih finančnih instrumentov. 

Komisija v sporočilu poziva države članice, da optimalno izkoristijo obstoječa in prihodnja EU sredstva in zagotovijo, da bodo usmerjena k področjem kot so razvoj znanj in spretnosti, socialna zaščita, vključevanje na trg dela in pravični prehod. Izvajanje Evropskega stebra socialnih pravic je skupna odgovornost odločevalcev na evropski, nacionalni, regionalni in lokalni ravni, pri čemer morajo imeti eno ključnih vlog tudi socialni partnerji in civilna družba.

STALIŠČE REPUBLIKE SLOVENIJE

Republika Slovenija pozdravlja Sporočilo Evropske komisije o Evropskem stebru socialnih pravic in meni, da mora Evropski steber socialnih pravic ostati vodilo pri oblikovanju politik na vseh ravneh za krepitev evropskega socialnega modela in konkurenčnosti EU, zagotovljena pa mora biti ustrezna podpora tudi iz finančnih instrumentov EU za njegovo izvajanje.

Republika Slovenija podpira prizadevanja za krepitev izvajanja načel Evropskega stebra socialnih pravic, ki vodijo k zagotavljanju enakih možnosti, pravičnih delovnih pogojev, ustrezne socialne zaščite in socialnega vključevanja.

Republika Slovenija podpira načrtovane aktivnosti Komisije za nadaljnje izvajanje Akcijskega načrta za Evropski steber socialnih pravic, ki bodo omogočile približevanje krovnim ciljem EU do leta 2030. Republika Slovenija meni, da je vključevanje posameznikov v razvoj in nadgrajevanje spretnosti eden ključnih pogojev za uspešno uresničevanje načel Evropskega stebra socialnih pravic, saj prispeva k večji zaposljivosti, enakim možnostim, socialni vključenosti ter odpornosti na spremembe na trgu dela. Pri tem RS poudarja posebni pomen pridobivanja osnovnih in naprednih digitalnih kompetenc ter zagotavljanja digitalne vključenosti vseh skupin prebivalstva. Na nacionalni ravni bo RS okrepila prizadevanja za dosego nacionalnih ciljev do leta 2030, predvsem na področju vključenosti odraslih v izobraževanje odraslih, k čemur bo prispevala tudi posodobljena metodologija zbiranja podatkov na ravni EU,  razvoja spretnosti ter izboljšanju uspešnosti šolskega izobraževanja, zmanjševanja revščine in socialne izključenosti celotnega prebivalstva, s poudarkom na zmanjševanju revščine in socialne izključenosti otrok.

Republika Slovenija pozdravlja usmeritev Komisije, da se v luči novih družbenih, demografskih, tehnoloških in geopolitičnih izzivov dodatna pozornost nameni obvladovanju življenjskih stroškov in izboljšanju dostopnosti do trga dela in storitev, uporabi umetne inteligence za izboljšanje sveta dela in krepitvi storitev ter skupno blaginjo ter zmanjševanju neenakosti in krepitvi pravičnosti ter enakih možnosti.

Republika Slovenija poudarja, da sta nizka rodnost in staranje prebivalstva pomembna izziva za dolgoročno vzdržnost evropskega socialnega modela. Ker se z demografskimi spremembami soočajo vse države članice, predlaga okrepitev dialoga med njimi in izmenjavo dobrih praks za odzivanje na te izzive. Posebno pozornost je treba nameniti ustvarjanju pogojev, ki mladim omogočajo osamosvojitev in odločanje o ustvarjanju družine. Slovenija se zavzema za večje upoštevanje demografskih vidikov pri prihodnjem uresničevanju Evropskega stebra socialnih pravic in za boljše upoštevanje teh vidikov pri izvajanju obstoječih in oblikovanju novih politik tako na evropski kot na nacionalnih ravneh ter pri uporabi evropskih finančnih instrumentov, ob spoštovanju pristojnosti držav članic.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

Ni posledic.
Vpliv na gospodarstvo

Ni vpliva.
Vpliv na javno upravo

Ni vpliva.
Vpliv na okolje

Ni vpliva.
Drugo

/
C)

Predstavniki RS, ki bodo zastopali stališče RS v institucijah EU: 
Nina Šimenc, Janja Kaker Kavar

